སྤྲོས་བཅས་དབང་ཆོག་འཕྲུལ་གྱི་
སྒྲོན་མ་བཞུགས་སོ།།
༄༅།། རྫོགས་པ་ཆེན་པོ་སྐུ་གསུམ་རང་ཤར་གྱི་ཁྲིད་ལས་སྤྲོས་བཅས་དབང་
་་དབང་ཆོག་
འཕྲུལ་གྱི་སྒྲོན་མ་ཞེས་བྱ་བ་བརྒྱུད་པའི་བླ་མ་རྣམས་ལ་ཕྱག་འཚལ་ལོ།།
མེད་པ་ལྔ་ལྡན་བོན་སྐུའི་ནམ་མཁའ་ལ།།
ངེས་པ་ལྔ་ལྡན་ལོངས་སྐུའི་དཀྱིལ་འཁོར་རྒྱས།
མ་ངེས་ལྔ་ལྡན་སྤྲུལ་སྐུའི་འོད་ཟེར་སྤྲོས།།
འགྲོ་བའི་བློ་མུན་སེལ་མཛད་གང་དེར་འདུད།།
ཤེས་བྱའི་གནས་ལ་ཤེས་རབ་ཤིན་ཏུ་རྒྱས།།
རབ་འབྱམས་མཁས་མང་དབུས་ནས་རབ་བསྔགས་པ།།
རྒྱལ་བསྟན་འཛིན་མཁས་རྒྱལ་བ་མཉམ་མེད་ཅེས༎
མཚན་ཐོས་དཀའ་བའི་མཚན་ལྡན་བླ་མ་རྒྱལ།།
ཐེག་པའི་དྭངས་མ་བསྒྲགས་གསུམ་ཡང་བཅུད་བོན།།
བོན་ཉིད་དབྱིངས་ཀློང་འདུ་མ་བྱས་གདངས་རྩལ།།
རྩལ་སྣང་རང་གྲོལ་དབང་བཞིའི་མན་ངག་མཆོག།
160

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
མཆོག་གྱུར་སྨིན་བྱེད་ལམ་སྒོ་འདི་གསལ་བྱ།།
དེ་ལ་འདི་རྫོགས་པ་ཆེན་པོ་སྐུ་གསུམ་རང་ཤར་གྱི་ཁྲིད་ལས་སྐལ་ལྡན་བློ་རབ་རྣམ་གྲོལ་མཆོག་གི་ལམ་ལ་བསླབ་
པ་ལ། འཇུག་སྒོའི་ཐོག་མ་དབང་བཞི་བསྐུལ་བའི་མན་ངག་བསྟན་ཏེ། དེ་ལའང་གསུམ། ཕྱོགས་གང་དུ་གཏོགས་
པ། བརྒྱུད་པའི་ཁུངས་བཤད་པ། བརྒྱུད་པ་དེ་ལྡན་གྱི་དབང་བསྐུར་བའི་ཚུལ་ལོ། །དང་པོ་ནི། སྤྱིར་མན་ངག་གི་ཁྲིད་
འདི་ནི་གནས་ཀྱི་ཁྱད་པར་འོག་མིན་གྱི་གནས་ནས་བྱུང་བའི་བོན་ལ། སྟོན་པའི་ཁྱད་པར་ཀུན་ཏུ་བཟང་པོས་གསུངས་
པ་སྟེ། ཕྱོགས་ནི་གསས་མཁར་སུམ་བརྒྱ་དྲུག་ཅུ་ལས་གསང་བ་སེམས་ཕྱོགས་ཀྱི་གསས་མཁར་བརྒྱ་ཉི་ཤུ། ཐེག་པ་རིམ་
དགུ་ལས་བླ་མེད་ཡང་རྩེའི་ཐེག་པ། སྒོ་བཞི་མཛོད་ལྔ་ལས་ཐེག་ཆེན་མཛོད་ཀྱི་བོན་སྒོ། ཕྱི་ནང་གསང་གསུམ་ལས་གསང་བ་
དེ་ཁོ་ན་ཉིད་ཀྱི་བོན། དཀའ་སྤྱོད་སླ་འགྱུར་གཉིས་ཀ་མ་ཡིན་པའི་སྡེ་གསུམ་ལས་དཀའ་སྤྱོད་ཀྱི་སྡེ། རྒྱུད་ལུང་མན་
ངག་གསུམ་ལས་མན་ངག་གི་སྡེ། གཏེར་ལའང་བྱང་གཏེར། ལྷོ་གཏེར། དབུས་གཏེར། ཁམས་གཏེར། གཏེར་གསར་ལྔ་
ལས་ལྷོ་གཏེར་དུ་གཏོགས་ལ། ལྷོ་གཏེར་ལའང་འབྲིང་མཚམས་མ་དང་། སྤ་གྲོ་མ་དང་། ལྷོ་བྲག་མ་གསུམ་སོགས་ལས་
འདི་གཤེན་རྒུར་གྱིས་འབྲིང་མཚམས་མཐའ་ཀར་ནས་ཐོན་པའི་གཏེར་ཁར་གཏོགས་ལ། དེ་ལའང་སྲས་བརྒྱུད་སློབ་བརྒྱུད་
གཉིས་ལས། སྲས་བརྒྱུད་གཤེན་སྲས་རིན་ཆེན་རྒྱལ་མཚན་དང་། བྱང་ཆུབ་རྒྱལ་མཚན་གཉིས། སློབ་བརྒྱུད་ལ་བཀའ་
བབ་ཀྱི་སློབ་མ་བཞི། རྒྱལ་མཚན་ཐོབ་པའི་མི་བཞི། ཉང་སྟོད་ཀྱི་དཔོན་བཞི། ཉང་སྨད་ཀྱི་ཀ་བ་བརྒྱད། ལྕོ་རོ་སྲིད་
པའི་མི་ལྔ་ལ་སོགས་མང་དུ་བྱུང་བ་ལས་མཆོག་ཏུ་གྱུར་པ་བཀའ་བབ་ཀྱི་སློབ་མ་བཞི་སྟེ། ཞུ་ཡས་ལེགས་པོ་ལ་བྱང་སེམས་
གབ་པ་ལ་སོགས་སེམས་ཕྱོགས་བོན་གྱི་བཀའ་བབ། བྲུ་ཤ་ནམ་མཁའ་གཡུང་དྲུང་ལ་སྣང་སྲིད་མཛོད་ཕུགས་ལ་སོགས་
མཚན་ཉིད་བོན་གྱི་བཀའ་བབ། ཅོག་ལ་གཡུ་སྐྱིད་ལ་ཁམས་བརྒྱད་ལ་སོགས་གསུང་རབ་ཀྱི་བཀའ་བབ། སྤ་སྟོན་
དཔལ་མཆོག་ལ་ཁྲོ་བོ་དབང་ཆེན་སོགས་གསང་སྔགས་ཀྱི་བཀའ་བབ་བོ། །བྲུ་ཞུ་སྤ་གསུམ་ལ་རྨེའུ་སྟོན་་ལྷ་རི་གཉེན་པོས་
ཞུས་ཤིང་། རྨེའུ་སྟོན་ལ་དམ་པ་རི་ཁྲོད་པས་ཞུས་ཏེ། དེ་གཉིས་ལ་རྨེའུ་སྟོན་སྒོམ་གཉིས་སུ་གྲགས་པའོ། །དམ་པ་རི་
ཁྲོད་པས་གབ་པ་ལ་སོགས་སེམས་སྨད་སྡེ་དགུའི་བཅུད་ཕྱུང་ནས་དེ་ལ་རང་གི་ཉམས་མྱོང་གིས་གསོས་བཏབ་སྟེ་ཐུན་
མཚམས་བརྒྱད་ཅུ་པ་མཛད། དེ་ཉིད་འགྲོ་མགོན་བློ་གྲོས་ཀྱིས་ཐུན་མཚམས་སུམ་ཅུ་པར་བསྡུས། དེ་ཡང་སྙིགས་
དུས་ཀྱི་བློ་ཆུང་རྣམས་ཀྱི་དོན་དུ་བྲུ་རྒྱལ་བ་རིན་པོ་ཆེས་ཐུན་མཚམས་བཅོ་ལྔ་པར་བསྡུས་པ་བྲུའི་ཨ་ཁྲིད་ཅེས་གྲགས་
161

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
རྣམས་ཐུགས་རྗེའི་སྟོན་པ་གཤེན་ལྷ་
པའོ། །འདི་དེ་ལ་གཞིར་བྱས་ནས་ཞང་ཞུང་སྙན་བརྒྱུད་ལ་སོགས་གཞན་ཡང་རྫོགས་ཆེན་གྱི་རྒྱུད་སྡེ་མང་པོ་ནས་ཁ་
བསྐངས། ཉམས་རྒྱུད་ཀྱི་ཞལ་རྒྱུན་མ་འཆུག་པར་ཡི་གེར་བཀོད་པའོ། །གཉིས་པ་བརྒྱུད་པ་ལ་གཉིས། རིང་བརྒྱུད།
ཉེ་བརྒྱུད་དོ། །དང་པོ་ལ་གཉིས། སྟོད་བརྒྱུད་སྨད་བརྒྱུད་དོ། །དང་པོ་ནི། ཁྲིད་ལུང་དབང་གསུམ་གང་ཡིན་ཀྱང་འདྲ་
སྟེ། བརྒྱུད་ཁུངས་ནི་ཡེ་ཉིད་སྟོན་པ་ཀུན་ཏུ་བཟང་པོ་ཡིན་ལ། ཡེ་ཉིད་ཀྱི་སྟོན་པའི་དགོངས་པ་ཟང་ཐལ་གྱི་རྒྱུད་
་་དཀར་གྱིས་རྟོགས་ཤིང་གསན་ནས་རིག་པའི་སྟོན་པ་ཚད་མེད་འོད་ལྡན་ལ་
བརྒྱུད། དེས་སྤྲུལ་པའི་སྟོན་པ་འཆི་མེད་གཙུག་ཕུད་ལ་བརྒྱུད། དེས་ཡུམ་བཟང་ཟ་རིང་བཙུན་ལ་བརྒྱུད། དེས་གཤེན་
གསང་བ་འདུས་པ་ལ་བརྒྱུད་། དེ་ཡན་ཆད་ལ་དགོངས་བརྒྱུད་དྲུག་ཟེར་ཏེ་ཨཁྲིད་ཀྱི་བརྒྱུད་ཚུལ་ཡིན་ལ། གཞན་དུ་
ན་སྙན་བརྒྱུད་ལ་ད་གོངས་བརྒྱུད་དགུ་དང་། སྤྱི་སྤུངས་ཞི་ཁྲོའི་བརྒྱུད་ཚུལ་ལས་ད་གོངས་བརྒྱུད་བཞིར་གསུངས་པའང་
ཡོད་དོ། །གསང་འདུས་ཀྱིས་ལྷ་གཤེན་ཡོངས་སུ་དག་པ་ལ་བརྒྱུད། བཟང་ཟས་ཀླུ་གྲུབ་ཡེ་ཤེས་སྙིང་པོ་ལ་བརྒྱུད། ལྷ་
ཀླུ་གཉིས་ལ་རྒྱལ་གཤེན་མི་ལུས་བསམ་ལེགས་ཀྱིས་ཞུས་ཤིང་། རྒྱལ་གཤེན་གྱིས་ནམ་མཁའ་སྣང་བའི་མདོག་ཅན་ལ་
བརྒྱུད། དེས་མུ་ཁྲི་བཙད་པོ་ལ་བརྒྱུད་དེ་སེམས་ཕྱོགས་བརྒྱུད་ཚུལ་ཁོ་ནའོ། །ཡང་སྔགས་སེམས་གཉིས་ཀ་འཆི་མེད་
གཙུག་ཕུད་ཀྱིས། གསང་འདུས། སྟག་མེ། བཟང་ཟ་གསུམ་ལ་བརྒྱུད། དེ་གསུམ་གྱིས་ལྷ་ཀླུ་མིའི་གཤེན་གསུམ་ལ་
བརྒྱུད། རྒྱལ་གཤེན་གྱིས་སྣང་མདོག །དེས་མུ་ཁྲི་བཙད་པོ་ལ་བརྒྱུད་དེ། སྟག་ལ་བརྩིས་པས་བླ་མ་ཚེ་དྲུག་བཞེད་དོ། །
མུ་ཁྲིས་བོན་ཟབ་བའི་དོན་གྱིས་མི་རབས་གསུམ་ལ་མ་སྟོན་པས། རྫུ་འཕྲུལ་སྨན་བཞིས་བོན་ནུབ་པར་དགོངས་ནས་
རྒྱལ་པོའི་དཀོར་མཛོད་ནས་བསྭེ་སྒྲོམ་ཕྱུང་སྟེ། མོན་བོན་ཧ་ར་ཅི་པར་བོན་མོ་སྟག་ཝེར་ལི་ཝེར་གཉིས་ལ་བརྒྱུད།
དེ་གཉིས་ཀྱིས་ཞང་ཞུང་ཨ་ནུ་འཕྲག་ཐག་ལ་བརྒྱུད། དེས་ཞང་ཞུང་སད་ནེ་གའུ་ལ་བརྒྱུད། དེས་ད་ད་མི་ཐ་ཀེ་ལ་བརྒྱུད།
དེས་ཤད་བུ་ར་ཁུག་ལ་བརྒྱུད། དེས་རྒྱ་བོན་ཟིང་པ་མཐུ་ཆེན་ལ་བརྒྱུད། དེས་སྤེ་བོན་ཐོག་རྩེ་ལ་བརྒྱུད། དེས་སྤེ་བོན་
ཐོག་འཕྲུལ་ལ་བརྒྱུད་དེ་རྫུ་འཕྲུལ་སྨན་བཞི་བརྩིས་པས་བཅུ་གསུམ་ནི་གདུང་བརྒྱུད་བཅུ་གསུམ་བཞེད་དོ། །སྤེ་བོན་
ཐོག་འཕྲུལ་གྱིས་ཞང་ཞུང་སྟོང་རྒྱུང་མཐུ་ཆེན་ལ་བརྒྱུད། དེས་བོད་སེ་བོན་ཤ་རི་དབུ་ཆེན། སྡེ་བོན་གྱིམ་ཚ་རྨ་ཆུང་།
མེ་ཉག་ལྕེ་ཚ་མཁར་བུ་གསུམ་ལ་བརྒྱུད་་དེ་མཁས་པ་མི་བཞི་ཟེར་རོ། །མཁས་བཞིའི་རིང་ལ་གཙང་དུ་རྒྱལ་པོ་གྲི་གུམ་
གྱིས་བོན་བསྣུབས་ཀྱང་དབུས་སུ་མ་ནུབ་པར་ལོ་པཎ་གཤེན་བརྒྱད་ཀྱིས་བརྒྱུད་པར་འཛིན་པ་ཡིན་ཏེ། སེ་སྡེ་མེ་ཉག་
162

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
གསུམ་གྱིས་དམུ་གཤེན་དྲན་པ་ནམ་མཁའ་ལ་བརྒྱུད། དྲན་པས་སྟག་གཟིག་ཟ་རང་མེ་འབར། སུམ་པ་མུ་སྤུངས་གསལ་
ཏང་། ཞང་ཞུང་ཧྲིས་པ་གྱེར་མེད། རྗེ་ལྷ་སྒོམ། བློན་ཆེན་མུ་ཐུར་ར་སངས་ཁོད་རམ། སྟོང་ཆེན་དམུ་ཚ་གྱེར་མེད།
ཞང་ཟླ་བ་རྒྱལ་མཚན་བརྒྱད་ལ་བརྒྱུད་དེ་གྲོལ་ཐོབ་གཤེན་པོ་བརྒྱད་ཟེར་རོ། །འདིའི་རིང་ལ་རྒྱལ་པོ་ཁྲི་སྲོང་གིས་དབུས་
སུ་ཡང་བསྣུབས་པས་བོན་རྣམས་གཏེར་དུ་སོང་བའོ། །ཕྱིས་བོན་གཤེན་རྣམས་ཀྱི་སྨོན་ལམ་དབང་གིས་མེ་མོ་སྦྲུལ་གྱི་
ལོར་དགུན་ཟླ་འབྲིང་པོའི་ཉི་ཤུ་བཞིའི་ཉི་མ་རྩེ་ཤར་དང་དུས་མཚུངས་པར་སྟོང་རྒྱུང་དངོས་བྱོན་གཤེན་ཆེན་ཀླུ་དགས་
འབྲིང་མཚམས་ནས་སྤྱན་དྲངས་ཏེ་བྲུ་ཞུ་སྤ་རྨེའུ་བཞི་ལ་བརྒྱུད། བྲུ་ཞུ་སྤ་གསུམ་གྱིས་རྨེའུ་ལྷ་རི་གཉེན་པོ་ལ་བརྒྱུད།
དེས་རྨེའུ་དམ་པ་རི་ཁྲོད་པ་ལ་བརྒྱུད། དེས་རྟོགས་ལྡན་སྒོམ་ཆེན་འབར་བ་ལ་བརྒྱུད། དེས་གྲུབ་ཆེན་ཁྱུང་སྒོམ་ཇོ་
གཡུང་ལ་བརྒྱུད། དེས་ཞང་དམ་པ་ཚུལ་ཤེས་ལ་བརྒྱུད། དེས་སུམ་ལྡན་གཡོར་པོ་མེ་དཔལ་ལ་བརྒྱུད། དེས་འགྲོ་མགོན་
བདུད་རྩི་རྒྱལ་མཚན་ལ་བརྒྱུད། དེས་འགྲོ་མགོན་བློ་གྲོས་རྒྱལ་མཚན་ལ་བརྒྱུད། དེས་མཉམ་མེད་འདུལ་བ་རྒྱལ་
མཚན་ལ་བརྒྱུད། དེས་བྲུ་སྟོན་རྒྱལ་བ་གཡུང་དྲུང་ལ་བརྒྱུད། དེས་བྲུ་ཤ་ནམ་མཁའ་འོད་ཟེར་ལ་བརྒྱུད། དེས་མཐའ་
བྲལ་བསོད་ནམས་རྒྱལ་མཚན་ལ་བརྒྱུད། དེས་མཚུངས་མེད་་བསོད་ནམས་བློ་གྲོས་ལ་བརྒྱུད། དེས་མཚན་ལྡན་རྣམ་
རྒྱལ་ཀ་ར་ལ་བརྒྱུད། དེས་མཁས་གྲུབ་རིན་ཆེན་བློ་གྲོས་ལ་བརྒྱུད། དེས་མཉམ་མེད་ཤེས་རབ་རྒྱལ་མཚན་ལ་བརྒྱུད།
དེས་རྒྱལ་ཚབ་རིན་ཆེན་རྒྱལ་མཚན་ལ་བརྒྱུད། དེས་རྣམ་སྤྲུལ་ནམ་མཁའ་ཡེ་ཤེས་ལ་བརྒྱུད། དེས་མཁས་གྲུབ་ཀུན་
བཟང་རྒྱལ་མཚན་ལ་བརྒྱུད་དོ། །འདི་ཡན་ཆད་སྟོད་བརྒྱུད་སྨད་བརྒྱུད་གང་ཡིན་ཀྱང་འདྲ་ལ། ཀུན་བཟང་རྒྱལ་མཚན་
ནས་རིན་ཆེན་རྒྱལ་མཚན་ལ་བརྒྱུད། དེས་ཚུལ་ཁྲིམས་རྒྱལ་མཚན་ལ་བརྒྱུད། དེས་བསོད་་ནམས་ཡེ་ཤེས་ལ་བརྒྱུད། དེས་
བསོད་ནམས་གཡུང་དྲུང་ལ་བརྒྱུད། དེས་ཤེ་ཙུ་དྲུང་མུ་ལ་བརྒྱུད། དེས་ཤེས་རབ་འོད་ཟེར་ལ་བརྒྱུད། དེས་གཡུང་དྲུང་
རྒྱལ་མཚན་ལ་བརྒྱུད། དེས་ཤེས་རབ་བློ་གྲོས་ལ་བརྒྱུད། དེས་ཤེས་རབ་འོད་ཟེར་ལ་བརྒྱུད། དེས་གཙུག་ཕུད་འོད་
ཟེར་ལ་བརྒྱུད། དེས་མཁས་མཆོག་གཡུང་ཚུལ་ལ་བརྒྱུད། དེས་རིན་ཆེན་འོད་ཟེར་ལ་བརྒྱུད། དེས་རིན་ཆེན་ལྷུན་གྲུབ་
ལ་བརྒྱུད། དེས་ཤེས་རབ་བསྟན་འཛིན་ལ་བརྒྱུད། དེས་ཤེས་རབ་དབང་རྒྱལ་ལ་བརྒྱུད། དེས་གཡུང་དྲུང་དབང་རྒྱལ་
ལ་བརྒྱུད། དེས་ཕུན་ཚོགས་རྣམ་རྒྱལ་ལ་བརྒྱུད། དེས་བསོད་ནམས་བློ་གྲོས་ལ་བརྒྱུད། དེས་ཉི་མ་བསྟན་འཛིན་ལ་
བརྒྱུད། དེས་བསོད་ནམས་ཕུན་ཚོགས་ལ་བརྒྱུད། དེས་ཤེས་རབ་གཡུང་དྲུང་ལ་བརྒྱུད། དེས་བསམ་གཏན་ཡེ་ཤེས་ལ་
163

ཀུན་མཁྱེན་ཤར་རྫ་པ་བཀྲ་ཤིས་རྒྱལ་མཚན་གྱི་གསུང་འབུམ།
བརྒྱུད། དེས་བདག་ལའོ། །གཉིས་པ་སྨད་བརྒྱུད་ནི། ཀུན་བཟང་རྒྱལ་མཚན་ནས་སྒོ་ཛུང་བློ་གྲོས་རྒྱལ་མཚན་ལ་བརྒྱུད།
དེས་སློབ་དཔོན་བསྟན་པ་འོད་ཟེར་ལ་བརྒྱུད། དེས་སྟ་གུ་ཉི་མ་རྒྱལ་མཚན་ལ་བརྒྱུད། དེས་དམ་པ་བློ་གྲོས་རྒྱལ་མཚན་
ལ་བརྒྱུད། དེས་རྒྱ་རོང་གཡུང་དྲུང་ཡེ་ཤེས་ལ་བརྒྱུད། དེས་རོང་སྒོམ་གཡུང་དྲུང་རྒྱལ་མཚན་ལ་བརྒྱུད། དེས་རྗེ་བཙུན་
གཡུང་དྲུང་བསྟན་འཛིན་ལ་བརྒྱུད། དེས་རིག་འཛིན་ཀུན་གྲོལ་གྲགས་པ་ལ་བརྒྱུད། དེས་རྟོགས་ལྡན་ཡེ་ཤེས་བསྟན་
འཛིན་ལ་བརྒྱུད། དེས་གྲུབ་དབང་གཡུང་དྲུང་ཕུན་ཚོགས་ལ་བརྒྱུད། དེས་རིག་འཛིན་ཀུན་གྲོལ་གསང་བ་རྩལ་ལ་
བརྒྱུད། དེས་རྒྱལ་སྲས་ཚེ་དབང་འགྱུར་མེད་དང༌། ཤར་རྫ་བཀྲ་ཤིས་རྒྱལ་མཚན་གཉིས་ལ་བརྒྱུད་་པའོ། །གཉིས་པ་
ཉེ་བརྒྱུད་ནི། རྩ་གསུམ་ལ་སོགས་མན་ངག་གཞན་རྣམས་གོང་གི་གྲོལ་ཐོབ་གཤེན་བརྒྱད་རིང་ལ་དྲན་པ་ནམ་མཁས་
སེམས་ཕྱོགས་ཀྱི་གདམས་པ་དམར་ལ་ཟབ་པ་རྣམས་རྒྱས་འབྲིང་བསྡུས་གསུམ་ཕྱེས་ནས་ཡང་་ཏིག་ཟབ་མོའི་སྐོར་རྣམས་
སེམས་དཔའ་རྗེ་བློན་སྡང་གསུམ་དང་ལོ་ཆེན་བཻ་རོ་སོགས་ལ་གཏད། བཻ་རོས་མདོ་སྨད་སྦས་གནས་ཤང་ལང་བྲག་
དཀར་ལ་གཏེར་དུ་སྦས། ཤིང་ཕོ་སྤྲེའུ་ལོ་ཤར་བའི་ཚེ་གཏེར་ཆེན་གསང་སྔགས་གླིང་པས་སྤྱན་དྲངས་ནས་ལོ་ཉེར་གཅིག་
གི་བཀའ་རྒྱ་ཡོལ་བ་དང་མཁའ་འགྲོའི་བརྡ་ཡིག་བཀྲོལ་ནས་བདག་ལ་གནང་བའོ། །གསུམ་པ་བརྒྱུད་པ་དེ་ལྡན་གྱི་དབང་
བསྐུར་བའི་ཚུལ་ལ་བཞི། ངོ་བོ། །ངེས་ཚིག །དབྱེ་བ། བསྐུར་ཐབས་སོ། །དང་པོ་ངོ་བོ་ནི། རྒྱུ་གཉིས་རྐྱེན་བཞི་འཛོམས་པ་
ལས། མཐར་ཐུག་གི་ཡེ་ཤེས་རྒྱུད་ལ་འཇོག་ཅིང་། འབྲས་བུ་སྨིན་པར་བྱེད་པའོ། །དེ་ཡང་བོན་ཉིད་ཀྱི་དོན་གདོད་
ནས་རང་ལ་བཞུགས་པ་ནི་མཚུངས་ལྡན་གྱི་རྒྱུ། དོན་དང་ལྡན་པའི་དབང་རྫས་རྣམས་ནི་ལྷན་གཅིག་བྱེད་པའི་རྒྱུ་སྟེ་རྒྱུ་
གཉིས། སྣོད་ལྡན་གྱི་སློབ་མ་རྒྱུའི་རྐྱེན། དབང་བཞི་བསྐུར་ནུས་པའི་བླ་མ་མཚན་ལྡན་བདག་པོའི་རྐྱེན། དབང་རྫས་
སྔགས་དང་ཏིང་འཛིན་འཛོམ་པའི་ནུས་པ་ཁྱད་པར་ཅན་དམིགས་པའི་རྐྱེན། དབང་གི་རིམ་པ་སྔ་མས་གོ་ཕྱེས་ནས་
ཕྱི་མ་འབྱུང་བ་དེ་མ་ཐག་པའི་རྐྱེན་ཏེ་རྐྱེན་བཞིའོ། །ངེས་ཚིག་ནི། རྒྱལ་བུ་རྒྱལ་སར་བཏོན་པ་ལྟར། རིགས་ཁྱད་པར་
ཅན་གྱི་ས་བོན་སད་པར་བྱས་ནས་ལམ་དང་འབྲས་བུའི་བོན་ལ་དབང་བསྒྱུར་བའི་བདག་པོར་བསྐུར་བའི་ཕྱིར་དེ་སྐད་
བཤད་དོ། །གསུམ་པ་དབྱེ་བ་ནི། ཚེ་དབང་སྙན་བརྒྱུད་ལས། བུམ་པའི་དབང་། གསང་བའི་དབང་། ཤེས་རབ་ཡེ་ཤེས་
ཀྱི་དབང་། ཚིག་དབང་རིན་པོ་ཆེ་བཞི་ཅེས་དང་། ཡང་རྩེ་ལྟར་ན། ཕྱི་དབང་། ནང་དབང་། གསང་དབང་། ཡང་
གསང་གི་དབང་བཞི་ཅེས་དང་། རྫོགས་ཆེན་གསེར་ཐུར་ལས། སྤྲོས་བཅས། སྤྲོས་མེད། ཤིན་ཏུ་སྤྲོས་མེད། རབ་
164

རྫོགས་ཆེན་སྐུ་གསུམ་རང་ཤར་གྱི་ཁྲིད་དང་སྒྲུབ་སྐོར།
ཏུ་སྤྲོས་མེད་བཞིར་གསུངས་པ་རྣམས་དོན་གཅིག་གོ །བཞི་པ་བསྐུར་ཚུལ་ནི། རྫོགས་ཆེན་གསེར་ཐུར་ལས། གང་
ཟག་དབང་པོ་ཐ་མ་ལ། ལྷ་རེ་དག་ལ་དབང་